આ બાબતની ફરિયાદ કરતાં આ વિસ્તારની લોહટસે સોસાયટીની રહેવાસી શર્મિલા વાસુદેવને ‘મિડ-ડે’ને કહ્યું હતું કે ‘આ વાંદરાના ત્રાસથી છૂટવા માટે અમે કન્ટ્રોલ રૂમમાં ફોન કરતા હતા, પણ અમને તેમના તરફથી જવાબ મળતો જ નહોતો. પંદર દિવસ પહેલાં ફોન લાગ્યો, પણ તેમના તરફથી અમને યોગ્ય પ્રતિસાદ નહોતો મળ્યો. ત્યાર પછી અમે અમારા સંપર્કનો ઉપયોગ કરીને વાંદરાના પકડનારને શોધ્યો. શહેરમાં માંડ એક માણસ છે જે વાંદરાને પકડે છે. તેણે કહ્યું કે હું પાંજરા વગર વાંદરાને નહીં પકડી શકું. તેણે ડ્રમથી પકડવાનો પ્રયાસ કર્યો જેમાં તે નિષ્ફળ ગયો હતો.’